laion/Wikipedia-Exotic huggingface dataset:
יחסי יפן–נורווגיה

יחסי יפן–נורווגיההם היחסים הדיפלומטיים בין יפן לבין ממלכת נורווגיה. בין יפן לממלכת נורווגיה מתקיימים יחסים דיפלומטיים רשמיים. היחסים הדיפלומטיים שבין יפן לנורווגיה כוננו בנובמבר 1905, באותה העת בה הכירה יפן בעצמאותה של המדינה. יחסי הסחר ההדוקים בין שתי המדינות מושרשים על סחר בפירות ים, נפט וספינות. יפן ונורווגיה חולקות שיתוף פעולה הדדי בשמירה על השלום בין מדינות העולם, ופיתוח הכלכלה והדיפלומטיה של סרי לנקה. שתי המדינות חתמו על שלל הסכמי שיתוף פעולה בתחום המחקר והטכנולוגיה, ובשנת 2012 נחתמה אשרת ויזת עבודה בין שתי המדינות. הייצוא היפני לנורווגיה לשנת 2016, היה מורכב מכלי רכב (כ-43%) ומוצרי ברזל ופלדה (כ-14%). הייבוא היפני מנורווגיה לאותה השנה היה מורכב מדגים (כ-44%), נפט (כ-20%) ומתכות (כ-8%). בשנת 2005, נערכו כמה אירועי תרבות בשתי המדינות לרגל 100 שנים ליחסים הדיפלומטיים ביניהן. בפסטיבל השלג השנתי של העיר סאפורו שנערך בפברואר 2005, נבנה פסל קרח של הפרלמנט הנורווגי. בשנת 2014 מספר התלמידים הנורווגים שלמדו יפנית בבתי הספר, עמד על 300 תלמידים. הנוער הנורווגי מתעניין רבות בתרבות היפנית בעיקר בתחומי הג'יי פופ, האנימה והספרות היפנית. 2003 – הנסיך טומוהיטו, ובתו, הנסיכה אקיקו. 2008 – שר החוץ היפני, הירופומי נקסונה. 2001 – האראלד החמישי, מלך נורווגיה ובת זוגו סוניה. 2003 – ראש ממשלת נורווגיה, של מגנה בונדוויק. 2004 – שר החוץ הנורווגי, יאן פטרסן. 2012 – ראש ממשלת נורווגיה, ינס סטולטנברג. 2018 – ראש ממשלת נורווגיה, ארנה סולברג. יפן מיוצגת בנורווגיה בדרג השגרירות, באמצעות שגרירות רשמית שהיא מחזיקה באוסלו, בירת המדינה. יפן מיוצגת בנורווגיה בדרג הקונסולרי באמצעות קונסוליה רשמית אחת בעיר ברגן. נורווגיה מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. נורווגיה מיוצגת בדרג הקונסולרי ביפן, באמצעות שלוש קונסוליות רשמיות שהיא מחזיקה בערים קובה, סאפורו, ופוקואוקה. מדיה וקבצים בנושא יחסי יפן–נורווגיה בוויקישיתוף יחסי יפן–נורווגיה, באתר משרד החוץ היפני אתר שגרירות יפן בנורווגיה אתר שגרירות נורווגיה ביפן EMBASSY OF JAPAN IN OSLO, NORWAY CONSULATE GENERAL OF JAPAN IN BERGEN, NORWAY EMBASSY OF NORWAY IN TOKYO, JAPAN CONSULATE GENERAL OF NORWAY IN KOBE, JAPAN CONSULATE OF NORWAY IN SAPPORO, JAPAN CONSULATE OF NORWAY IN FUKUOKA, JAPAN
Live Hits

Live Hits הוא אלבום ה-DVD הראשון של הזמרת מלאני סי אשר יצא ב-30 באוקטובר 2006 על ידי רד גירל רקורדס. האלבום הוא הופעה חיה של הזמרת ברום מזרח לונדון במהלכה היא מופיעה עם שירים משלושת אלבומיה הראשונים בגרסאות אקוסטיות וגרסאות רגילות. האלבום מכר 100 אלף עותקים בעולם. בנוסף האלבום גם כולל קטעי ראיונות, קטעי מאחורי הקלעים, תמונות, וגרסאות מחודשות למספר שירים. מערכה ראשונה - ביצועים אקוסטים "Beautiful Intentions" "Be The One" "If That Were Me" "Here It Comes Again" "Why" "Better Alone" "Here & Now" "Reason" מערכה שנייה - ביצועים רגילים "Beautiful Intentions" "Yeh Yeh Yeh" "Home" "Northern Star" "Never Be the Same Again" "When You're Gone" "Goin' Down" "Next Best Superstar" "You'll Get Yours" "First Day of My Life" "I Turn to You" Melanie C - Live Hits, Discogs (באנגלית)
עונת 2020/2021 בליגת העל בכדורסל

עונת 2020/2021 בליגת העל בכדורסל הייתה העונה ה-67 של התחרות הארצית הבכירה לכדורסל בישראל וה-21 של ליגת העל. מספר הקבוצות שהשתתפו בעונה זו היה 13. הליגה הייתה צפויה להיפתח ב-17 באוקטובר 2020, אך עקב הסגר השני במשבר הקורונה נדחתה פתיחת הליגה והיא נפתחה ב-1 בנובמבר 2020. עקב משבר הקורונה הוגדלה בעונה זו מכסת השחקנים הזרים מ-8 ל-10 במהלך העונה. במאי 2021 בעקבות המצב הביטחוני ומבצע שומר החומות הוחלט כי קבוצות יורשו להחתים שחקן זר או ישראלי נוסף במקום זר שעזב וזאת כל עוד אותו שחקן לא שיחק בליגה לאחר תום עונת העברות ב-5 במאי ולא משחק בקבוצה פעילה בליגה הלאומית, כמו כן סדרת רבע הגמר קוצרה ואף היא נערכה בשיטת הטוב משלושה משחקים. בנוסף נערכו מספר משחקים במסגרת "בועה" בצפון הארץ באולמות היכל הספורט רוממה בחיפה, עין שרה בנהריה, אולם רמז בקרית אתא והאולם העירוני בעפולה, אך לאחר זמן קצר בעקבות הפסקת האש חזרה הליגה לשגרה. קבוצות ליגת העל   הפועל אילת הפועל באר שבע הפועל גלבוע גליל מכבי חיפה הפועל חולון הפועל חיפה הפועל ירושלים הפועל תל אביב מכבי תל אביב עירוני נס ציונה מכבי ראשון לציון עירוני נהריה בני הרצליה ליגת העל בעונה זו כללה 13 קבוצות, 11 ששיחקו בליגה ב-2019/2020, יחד עם הפועל חיפה ובני הרצליה שהעפילו מהליגה הלאומית. 6 קבוצות התמודדו בבית העליון ו-2 הראשונות בבית התחתון התמודדו בסדרות לפי דירוגן בסיום העונה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). בסדרת הטוב משלושה משחקים. המדורגת גבוה יותר אירחה את המשחק הראשון והשלישי (במידת הצורך). המדורגת נמוך יותר אירחה את המשחק השני . 4 הקבוצות שניצחו בשלב רבע הגמר התמודדו בסדרות בשיטת הטוב משלושה משחקים. המדורגת גבוה יותר אירחה את המשחק הראשון והשלישי (במידת הצורך). המדורגת נמוך יותר אירחה את המשחק השני . בעקבות הפסקת המשחק במשחק מספר 2 בסדרה, בתחילה הוחלט על ניצחון טכני לטובת גלבוע-גליל, ולאחר ערעור של חולון הוחלט על משחק חוזר 2 המנצחות בשלב חצי הגמר התמודדו בסדרת הגמר בשיטת הטוב משלושה משחקים. בעונה זו נשבר שיא המדד למשחק כאשר קיילב אגאדה מהפועל באר שבע קבע שיא של 58 נק' מדד במשחק, ללא הארכה. בניצחון קבוצתו על מכבי תל אביב במסגרת המחזור ה-26. בכך שבר את השיא הקודם של קלי מקארתי ממכבי ראשון לציון (55 נק' מדד) שנקבע בניצחון קבוצתו 100–93 על עירוני רמת גן במסגרת המחזור ה-7 של עונת 2003/04. בעונה זו נשבר שיא העבירות השלילי בכל הזמנים (הכי מעט למשחק) 20 עבירות, כעשר לכל קבוצה במשחק בין מכבי חיפה לעירוני נהריה במסגרת המחזור ה-29. השיא הקודם (24 עבירות) נקבע בעונת 2014/15 במשחק בין עירוני נהריה (15 עבירות) למכבי תל אביב (9 עבירות) במשחק במסגרת המחזור ה-15. בעונה זו נשבר שיא השלשות למשחק ונקבע על 32 שלשות למשחק במסגרת המחזור ה-31 בין הפועל אילת (19 שלשות) להפועל חיפה (13 שלשות) קודם לכן השווה שיא השלשות למשחק אשר עמוד על 30 שלשות במשחק במסגרת המחזור ה-20 בו שיחקו מכבי ראשון לציון (17 שלשות) והפועל חיפה (13 שלשות) בכך השווה השיא לשיא שנקבע בעונה 2004/05 במשחק בין מכבי תל אביב (21 שלשות) לא.ס רמת השרון (9 שלשות) מידע מאתר מנהלת הליגה החליף את ניסים אלפסי שנפטר במהלך העונה יו"ר חדש לעירוני נהריה: צביאל רובין שיא כל הזמנים בנק' מדד למשחק מכבי תל אביב נגד נהריה מערכת השיאים המחזור ה-31 שיא השלשות השווה
Partytime!

Partytime! (בעברית: זמן לחגוג!) הוא מיני-אלבום של הזמרת גלוריה אסטפן אשר יצא ב-1998 על ידי אפיק רקורדס. האלבום יצא כפורמט של תקליטור ולא של אלבום והוא כולל שיר אחד ארוך בשם "The Party Time Megamix", שיר באורך של 22 דקות שכולל מחרוזת של שירים מכל מיני שנים בקריירה של אסטפן בגרסאות מחודשות. דיסק זה יצא במקביל לאלבומה Gloria!, על מנת לקדם את האלבום, אותו מהלך אותו עשה גם עם מחרוזת הרמיקסים Bailando! אשר יצאה באותה התקופה. הדיסק הופץ ברשת החנויות טארגט בלבד והוא כולל בתוכו חלק מלהיטיה הגדולים ביותר כדוגמת "Conga". "Dr. Beat" "Conga" "I'm Not Giving You Up" "You'll Be Mine (Party Time)" "Rhythm Is Gonna Get You" "1-2-3" "Get on Your Feet" "Everlasting Love" "Turn the Beat Around" Partytime! באתר Discogs Gloria Estefan - Partytime!, Discogs (באנגלית)
קולובוס ירוק

קולובוס ירוק (שם מדעי: Procolobus verus) הוא מין של קוף אפריקני יחידי בסוג קולובוס ירוק, לאחר שבעבר השתייך לסוג קולובוס. בעבר נכללו בסוג זה מינים רבים, אך הם הועברו לסוג קולובוס אדום (Piliocolobus). מין זה נותר היחיד בסוגו והוא כנראה הקטן שבמיני הקולובים האמיתיים. תפוצת הקוף היא ביערות הגשם של מערב אפריקה לאורך סיירה לאון עד ניגריה, אך אוכלוסייתו מצטמצמת עקב כריתת יערות וציד אנושי. עם זאת הוא משגשג בכמה תת-יערות נידחים. הקולובוס הוא קוף קטן במשקל 4.6 קילוגרם בזכרים ו-4.1 קילוגרם בנקבות ואורכו עד 43 סנטימטרים בממוצע. הוא קיבל את שמו עקב צבע הפרווה שצבעה ירוק-זית, אך הגפיים והחזה בהירים עד לבנים והפנים אפורות. לקוף אף קצר ודק ולחיים רחבות. הלסתות קצרות יחסית ומבנה השיניים מותאם לאכילת עלים. הקוף מצוי על ענפי היערות הטרופיים של מערב אפריקה ומחפש עלים צעירים ולעיתים גם פירות וזרעים שונים כשהוא מוצא. הוא מסתובב לרוב בחבורות קטנות הנוטים לקרוא קריאות רמות למראה איום. התזונה בצמרות העצים מסוכנת מאוד לקוף, והוא נראה לעיתים בחברת קופים אחרים כמו גנון דיאנה המשקיף על אויבים לצידו. הטורפים העיקריים למין כוללים עופות דורסים שונים (בעיקר עיט כתר), פיתוניים, שימפנזות ונמרים. מדיה וקבצים בנושא קולובוס ירוק בוויקישיתוף קולובוס ירוק, באתר ITIS (באנגלית) קולובוס ירוק, באתר NCBI (באנגלית) קולובוס ירוק, באתר Animal Diversity Web (באנגלית) קולובוס ירוק, בבסיס הנתונים ARKive (באנגלית) קולובוס ירוק, באתר האנציקלופדיה של החיים (באנגלית) קולובוס ירוק, באתר GBIF (באנגלית) קולובוס ירוק באתר הרשימה האדומה של IUCN
Yara

YARA הוא כלי לאיתור וזיהוי תוכנות זדוניות (או קבצים אחרים) על ידי יצירת סט כללים וחוקים המחפשים מאפיינים ספציפיים שיסייעו לזיהוי התוכנה כזדונית. YARA פותח כפרויקט קוד פתוח על ידי ויקטור אלווארז מחברת virusTotal והוא פועל בצורה של איתור התוכנות הזדוניות על סמך תבניות טקסטואליות או בינאריות, כאשר במקרה שתוכנה זדונית תענה לאחד מהכללים שיצוין באותן תבניות, היא תזוהה כתוכנה זדונית. YARA נוצר לראשונה בנובמבר 2013 על ידי ויקטור אלווארז ונכתב בשפת C. מקור השם YARA הוא ראשי תיבות של Yet Another Recursive Acronym (עוד ראשי תיבות רקורסיביים) או של Yet Another Ridiculous Acronym (עוד ראשי תיבות מגוחכים). תחביר הטקסט של שפת התכנות של YARA המשמשת לכתיבת התבניות הטקסטואליות או הבינאריות זהה ברובו לתחביר של שפת C. תחביר בסיסי של YARA: rule Example { condition: falsh } הסבר: בשורת הקוד הראשונה אנו מציינים את שם הכלל/החוק, לאחר כתיבת המילה השמורה rule. שם זה ישמש כמזהה הכלל. תחביר מילות המפתח מחויב להתאים למוסכמות הלקסיקליות של שפת C, כך שהן יכולות להכיל כל תו אלפאנומרי (אות או מספר) או קו תחתון, אך התו הראשון לא יכול להיות ספרה, הן רגישות לאותיות רישיות ואינן יכולות לעלות על 128 תווים. כמו כן, קיימות מילים רבות שמהוות מילות שמורות וחל איסור להשתמש בהן כמילות מפתח. לאחר מכן, תחת המילה השמורה condition, אנו מציינים ביטוי או ערך בוליאני שיקבע את המקרים בהם קובץ שהמאפיינים שצוינו יימצאו בו יזוהה כתוכנה זדונית. בדוגמת הקוד שהוכנסה לעיל, לא צוין אף מאפיין לקוד זדוני ועל כן תחת condition לא ציינו אף ביטוי בוליאני, אלא את הערך הבוליאני Falsh. שתי שדות אלו (rule וcondition) הן שדות חובה לבניית תבנית בYARA, אך לרוב כמעט ולא יהיה ניתן למצוא שימוש בתבנית YARA ללא שימוש גם בשדה string, בו אנו מנסחים את המחרוזות הטקסטואליות או הבינאריות שישמשו כמאפיינים של התוכנות הזדוניות ובנוגע אליהן, תחת condition, נגדיר את התנאים. דוגמה לתחביר של YARA עם ציון מזהים: rule Example { strings: $example_text_string = "Here you enter text" $example_hex_string = { E2 34 A1 C8 23 FB } condition: $example_text_string or $example_hex_string } הסבר: תחת rule הגדרנו את מזהה הכלל. כעת פתחנו את בלוק התבנית עם סוגריים מסולסלים וציינו שני מזהים לתוכנות זדוניות, האחד עם תווי טקסט והשני עם תווים הקסדצימלים. לאחר מכן, תחת condition הגדרנו מהן התנאים בהן אם נזהה בקובץ מסוים את המאפיינים שתחת string הוא יזוהה כקובץ זדוני. במקרה הספציפי הזה קבענו שאם נמצא קובץ שיימצא בו אחד משני המאפיינים שצוינו, הוא יזוהה כקובץ זדוני. במקרים אחרים, היינו יכולים להגדיר תחת condition תחביר של and ולא or וכך, רק אם שני המאפיינים שצוינו תחת string זוהו בקובץ הזדוני, הוא יוגדר כקובץ זדוני. לדוגמה: $example_text_string and $example_hex_string ל-YARA תחביר רחב, הכולל גם שימוש בלולאות, תגי meta ועוד ובערך זה נסקר התחביר הבסיסי שלה בלבד. אתר האינטרנט הרשמי של Yara (באנגלית) פרוייקט YARA בGitHub התיעוד של פרוייקט YARA עורך קוד ייעודי עבור YARA כתיבת כללי yara באמצעות פייתון תשובתו של ויקטור אלווארז למשתמש בtwitter, באתר Twitter כללי התחביר בשפת C Writing YARA rules — yara 3.6.0 documentation, yara.readthedocs.io
חגי לפיד

חגי לפיד (נולד ב-22 ביוני 1969) הוא תסריטאי, במאי ועורך תוכניות טלוויזיה. לפיד נולד בקיבוץ צרעה. למד במחזור הראשון של בית הספר סם שפיגל לקולנוע ולטלוויזיה וסיים את לימודיו ב-1997. סרט הגמר שהפיק, "לא יכול", בכיכובו של השחקן טל פרידמן, מספר על סטנדאפיסט אוהד מושבע של כדורגל שאינו מסוגל לצפות במשחקים המשודרים בטלוויזיה בחברת אנשים נוספים, עקב טראומת ילדות. במהלך לימודיו נוצר שיתוף הפעולה הפורה של לפיד עם עמיתו לכתה יורם זק, שהניב את סרט הסטודנטים הפרוע "שימי בשער". לאחר סיום לימודיהם עבדו ביחד לפיד וזק על סרטי התעודה הפרודיים "אדוני ראש המועצה" על השחיתות בבחירות למועצה מקומית אלפי מנשה, ו"אגדת דשא" על מאמן הכדורגל הישראלי שמעון שנהר שנשלח לאמן את נבחרת מיקרונזיה בכדורגל, והסרט "הגביע הקדוש" על כישלונה של מכבי תל אביב (כדורסל) בפיינל פור ב-2000. לאחר מכן הם המשיכו בסדרת "החרצופים", בה שימש לפיד כתסריטאי, יחד עם עפר קניספל, טל גלעד, אפרים סידון והבמאי אבי כהן. במשך תקופה ארוכה פעל לפיד בערוץ הטלוויזיה "ביפ", וכתב את "פיני הגדול", "החטא ועונשו" ו"האקדמיה לצחוק". במקביל התמקד גם בעבודה כעורך בתוכניות טלוויזיה מסוגת תוכניות מציאות כגון "מכל הבנות בעולם" (הוט), "קחי אותי שרון", "השגריר", אורי גלר מחפש את היורש" ו״רמזור״ (ערוץ 2). ב-2010 השתתף בכתיבת התסריט של "ז'אטם איי לאב יו טרמינל". בשנת 2012 לפיד יצר את סדרת האינטרנט "מה נשים רוצות". בשנת 2017 יצר לפיד את ״הישראליות״ - סדרת פייסבוק ויראליית. אחיו של חגי, סגן-אלוף במילואים רן לפיד, נהרג בהתרסקות מסוק שהטיס בנובמבר 2009. אחיו הבכור, עודד לפיד, הוא עורך חדשות בעיתון "מעריב". חגי לפיד, במיזם "אישים" לתיעוד היצירה הישראלית חגי לפיד, במסד הנתונים הקולנועיים IMDb (באנגלית) גיורא יהלום, ‏לאן נעלמה הדרמה?, באתר גלובס, 13 בדצמבר 2000 רותה קופפר, יאפים על הדשא, באתר הארץ, 19 בדצמבר 2001 אביבה קרול, ‏"השרוף" ו"הגביע הקדוש" בקשת., באתר גלובס, 6 בדצמבר 2000 רותה קופפר, עוברי אורח אומללים, באתר הארץ, 18 בינואר 2003 ענת באלינט, הקומיקאי הזוכה באקדמיה לצחוק: צחי אירני, באתר הארץ, 8 במאי 2004 ענת באלינט, עיוות בתפישת המציאות, באתר הארץ, 10 בספטמבר 2003 "נשים רוצות הרבה יותר תשומת לב מגברים", באתר ‏מאקו‏, 21 במרץ 2012 מיה אפשטיין, מאקו מעלה סדרה אינטרנטית חדשה בהשקעה של כ-100 אלף שקל, באתר TheMarker‏, 8 במרץ 2012 ליאת רון, ‏בבוקר היא במיקרוסופט, בערב היא היוטיוברית המצחיקה בישראל: שיחה עם כוכבת "הישראליות", באתר גלובס, 9 במאי 2019 יובל גורן, זוהר בלומנקרנץ, נועה קושרק, 4 נהרגו בהתרסקות מסוק. הערכה: כשל טכני, באתר הארץ, 25 בנובמבר 2009
פיאט 147

פיאט 147 (באיטלקית : Fiat 147) היא מכונית סופרמיני המוגדרת כמכונית קומפקטית מבית פיאט אשר יוצרה בין השנים 1987–1976 על ידי Fiat Automoveïs (צר') בברזיל, בין השנים 1986–1982 על ידי -Fiat Concord (צר') בארגנטינה, בין השנים 1984 - 1979 בקולומביה, ובין השנים 1988–1981 בוונצואלה על ידי חברות בת של קונצרן הרכב האיטלקי פיאט "פיאט 147" נבנה על בסיס דגם פיאט 127. מנוע קדמי - רוחבי. סוג הנעה : הנעה קדמית. סוגי מנועים: מנועי בנזין, מנוע דיזל קיבולת מכל דלק - 52 ליטר בין השנים 1987 - 1986 יוצרו בברזיל 709,230 יחידות, מתוכן שווקו בברזיל 536,591 יחידות 3 דלתות - האצ'בק. 2 דלתות - סדאן (פיאט אוג'י). 3 דלתות - סטיישן (פיאט פנורמה). 2 דלתות - טנדר (פיאט פיורינו). 3 דלתות - מסחרית (פיאט פיורינו). "פיאט 147" "פיאט 147" דגם "1300 GLS", שנת 1982 "פיאט 147 פנורמה", שנת 1983 - סטיישן "פיאט 147 פנורמה" - סטיישן "פיאט פיורינו", שנת 1985 - טנדר "פיאט פיורינו" - טנדר "פיאט אוג'י", דגם "1300 CS" שנת 1984, סדאן "פיאט אוג'י", שנת 1984 "פיאט 147 פיורינו" "פיאט 147 פיורינו", שנת 1983 פיאט פיאט קרונוס פיאט אלבה מדיה וקבצים בנושא פיאט 147 בוויקישיתוף פיאט 147, סרטון באתר יוטיוב פיאט 147 המיוצר בארגנטינה autoshowcollection.com פיאט 147 המיוצר בארגנטינה cocheargentino.com.ar/f/fiat_147 "פיאט 147" - היסטוריה bestcars.uol.com.br/bc/informe-se/passado/historia-fiat-147 פיאט 147 C - מפרט carfolio.com/specifications ייצור פיאט בברזיל בין השנים 1987-1986 web.archive.org/web/20160304044225
חתול ביצות

חתול ביצות (שם מדעי: Felis chaus), מין בסוג חתול שבמשפחת החתוליים, ובו 3 תת-מינים. ממדי גופו של חתול הביצות גדולים יחסית לחתולים אחרים. אורכו בלי הזנב כ-70 ס"מ ומשקלו בין 7 ל-13 ק"ג. זנבו, לעומת זאת, קצר ביחס לגופו, ואורכו מגיע עד 30 ס"מ. צבע הפרווה שונה במקצת אצל התת-מינים השונים. הצבעים נעים בין חום, אדמדם, כתום כהה או צהבהב. לגורים הקטנים פסים לאורך גופם, אך הם נעלמים עם ההתבגרות. רגליהם של הבוגרים וזנבם מעוטרים בפסים בגווני שחור או חום כהה. אוזני חתול הביצות מחודדות מעט אך לא מחודדות כאזני קרקל. רגליהם ארוכות, יחסית, ושריריות. כפות הרגליים מרופדות בפרווה רכה. בחלק גדול מהמאפיינים הפיזיים שלו, דומה חתול הביצות לשונר, וזהו המקור לכינויו. חתול הביצות חי בעיקר באזורים לחים או בעלי מקווי מים קרובים; הוא נפוץ באזורים שונים: החל מאזור מצרים (בקרבת הנילוס) ומערב אסיה ועד אזור הודו, סרי לנקה ודרום-מזרח אסיה. חתול זה הסתגל לשלל בתי גידול טבעיים בעלי אקלים ומאפיינים גאוגרפיים שונים, החל מסוואנות ויערות טרופיים יבשים ועד צמחייה לאורך מקווי מים; אולם הוא אינו חי ביערות גשם. באזורים מסוימים, חולק חתול הביצות את תחום מחייתו עם בני אדם, ולעיתים הוא אף נכנס לכפרים ואזורים מיושבים כדי למצוא בהם מזון. חתול הביצות חי באזורים שגובהם עד 2,500 מטרים, אולם הוא נפוץ יותר במישורים ועמקים. מזונו של חתול הביצות כולל בעיקר בעלי חיים קטנים כמו מכרסמים קטנים ארנבות ועכברים, עופות, צפרדעים ולעיתים אף דגים. החתול הוא פעיל לילה. הוא מסוגל לשחות היטב, ולעיתים הוא מזנק למים כדי לתפוס דג או דו-חי. חתול הביצות הוא בעל חיים יחידאי (כלומר; חי לבדו כל ימות השנה מלבד תקופת ההזדווגות והחיזור). הוא ביישן מטבעו ומשתדל להתרחק ככל האפשר בבני אדם. הריון הנקבה נמשך כ-65 ימים ובסופו נולדים בין 3 ל-4 גורים. הגורים נולדים כשהם חסרי ישע ותלויים לחלוטין באימם בשבועות הראשונים לחייהם. במהלכם היא מביאה להם מזון שצדה ומלמדת אותם כישורי ציד שישמשו אותם בעתיד. משך החיים המקסימלי של חתול ביצה בטבע הוא 14 שנים. בישראל חיים חתולי ביצות ברוב חלקי הארץ. הם נצפו בעמק החולה, בקעת הירדן, עמק בית שאן, עמק יזרעאל, מישור החוף הצפוני, השפלה, צפון הנגב והערבה. על פי "הספר האדום של החולייתנים בישראל", תפוצתם מגיעה ל־600 פרטים. Felis chaus chaus - נפוץ בקווקז, פקיסטן, טג'יקיסטן טורקמניסטן, טורקיה, איראן, פקיסטן, אפגניסטן, טורקמניסטן, מצרים, ישראל, סוריה, לבנון, ירדן ועיראק. Felis c. affinis - נפוץ בדרום אסיה, מאזור ההימלאיה עד לנפאל, בנגל, יונאן, הודו וסרי לנקה. Felis c. fulvidina - נפוץ בדרום-מזרח אסיה, ממיאנמר ותאילנד ובנגלדש ללאוס, קמבודיה, וייטנאם. מדיה וקבצים בנושא חתול ביצות בוויקישיתוף חתול ביצות, באתר ITIS (באנגלית) חתול ביצות, באתר NCBI (באנגלית) חתול ביצות, באתר Animal Diversity Web (באנגלית) חתול ביצות, בבסיס הנתונים ARKive (באנגלית) חתול ביצות, באתר האנציקלופדיה של החיים (באנגלית) חתול ביצות, באתר GBIF (באנגלית) חתול ביצות באתר הגן הזואולוגי של אוניברסיטת תל אביב חתול ביצות באתר הרשימה האדומה של IUCN
וניאמין קאברין

וניאמין קאברין (בלידתו וניאמין (או בנימין) זילבר; ברוסית: Вениамин Александрович Каверин;‏ 19 באפריל 1902, פסקוב – 2 במאי 1989, מוסקבה) היה סופר יהודי סובייטי. וניאמין זילבר נולד ב-19 באפריל 1902 בפסקוב, הצעיר בילדיהם של זוג יהודים מתבוללים. שניים מאחיו הגדולים היו: לב זילבר ואלכסנדר זילבר וגיסו, בעלה של אחותו הגדולה לאה היה יורי טיניאנוב. בשנת 1912 נרשם לגימנסיה לגברים בעיר פסקוב, ב-1924 סיים תואר ראשון באוניברסיטת סנקט פטרבורג ובשנת 1929 קיבל תואר שלישי בספרות. בשנת 1922 פרסם את היצירה הראשונה שלו תחת שם העט "וניאמין קאברין". באותה תקופה הוא היה חבר בחבורה ספרותית בשם "אחים סרפיון" ביחד עם מיכאיל זושצ'נקו. את ספרו המפורסם ביותר, "שני קפיטנים" קאברין כתב בשלבים, כאשר הכרך השני פורסם רק בשנת 1945. עבור הכרך הראשון, קאברין קיבל פרס ברית המועצות בשנת 1944. בשנים 1955 ו-1976 על בסיס הספר צולם סרט קולנוע ובשנת 2001 הועלה מחזה. בשנת 1958 וניאמין קאברין היה בין הסופרים הבודדים שלא השתתפו בגינוי של בוריס פסטרנק. בהמשך הוא גם חתם על העצומה להגנה על יולי דניאל (אף הוא סופר יהודי) ואנדריי סיניאבסקי. נפטר במוסקבה בשנת 1989. על פעילותו הספרותית הענפה, הוענקו לקאברין מספר עיטורי ברית המועצות. אסטרואיד 2458 Veniakaverin נקרא על שמו. מדיה וקבצים בנושא וניאמין קאברין בוויקישיתוף קורות חיים וניאמין קאברין, באתר "Find a Grave" (באנגלית) בנימין אלכסנדרוביץ קוורין (1902-1989), דף שער בספרייה הלאומית "An Anthology of Jewish-Russian Literature: 1801-1953", בעמ' 257 וניאמין קאברין, במסד הנתונים הקולנועיים IMDb (באנגלית) וניאמין קאברין, באתר AllMovie (באנגלית) וניאמין קאברין, במסד הנתונים הקולנועיים KinoPoisk (ברוסית)
מיינדזיז'ץ' (מחוז)

מחוז מיינדזיז'ץ' (בפולנית: Powiat międzyrzecki) הוא מחוז בפרובינציית לובוש במערב פולין. המחוז הוקם בתחילת ינואר 1999 בעקבות הרפורמות בשלטון המקומי בפולין שהתקבלו בשנת 1998. המרכז המינהלי של המחוז והעיר הגדולה ביותר היא מיינדזיז'ץ'. שטח המחוז עומד על 1,387.61 קמ"ר, ואוכלוסיית המחוז עמדה נכון ל-30 ביוני 2019 על 57,851 תושבים. המחוז ממוקם בחלק הצפוני מזרחי של פרובינציית לובוש, ומהווה 9.92% מכלל שטח הפרובינציה. 53% משטח המחוז מכוסה ביערות, 37% משמש לחקלאות. האזכור הראשון של המחוז הוא מ-29 בינואר 1230. האזור היה באופן היסטורי מגוון מבחינה אתנית, והיו בו בני שלשה לאומים גרמנים, פולנים, ויהודים. מבחינה גאוגרפית הוא היה שייך לפרוסיה המלכותית, והיה חלק מממלכת פרוסיה שהייתה כפופה לכתר הפולני ואחרי 1569 היה כפוף לאיחוד הפולני-ליטאי תוך מתן אוטונומיה חלקית, זאת עד ל-1793 אז הוא עבר לשליטה עצמאית של פרוסיה, והפך לחלק מפרובינציית פרוסיה המערבית. בחוזה ורסאי נכלל האזור בשטח של פולין. אולם בסופו של דבר היה חלק מגרמניה. בשנת 1945 חזר האזור לרפובליקה העממית הפולנית במסגרת השטחים המוחזרים, תוך גירוש כל התושבים הגרמנים מהאזור שהוגדר מאז כחלק היסטורי של פולין, ויישוב מחדש של הפולנים שגורשו מהאזורים שעברו לידי אוקראינה במזרח פולין. המחוז מחולק לשש גמינות (שלוש עירוניות-כפריות ושלוש כפריות). אלה מופיעות בטבלה הבאה, בסדר יורד של אוכלוסייה. מדיה וקבצים בנושא מיינדזיז'ץ' בוויקישיתוף אתר האינטרנט הרשמי של מיינדזיז'ץ' האתר הרשמי של משרד המחוז (בפולנית) הנתונים על פי המופיע באתר הלמ"ס של ממשלת פולין
פיאט אלבה

פיאט אלבה (באיטלקית : Fiat Elba, קרויה גם : Innocenti Elba) היא מכונית סטיישן מתוצרת יצרנית הרכב הברזילאית Fiat Automoveïs (צר'), חברת בת של קונצרן הרכב פיאט אשר יוצרה בין השנים 2000–1987 בברזיל יוצרו כ-500,000 יחידות. מנוע קדמי - רוחבי. סוג הנעה : הנעה קדמית. סוגי מנועים: מנועי בנזין, מנוע דיזל 3 דלתות - סטיישן 5 דלתות - סטיישן "פיאט אינוצ'נטי - אלבה" "פיאט אינוצ'נטי - אלבה" "פיאט אינוצ'נטי - אלבה" "פיאט אינוצ'נטי - אלבה" "פיאט אינוצ'נטי - אלבה" "פיאט אינוצ'נטי - אלבה" "פיאט אינוצ'נטי - אלבה" פיאט פיאט קרונוס מדיה וקבצים בנושא פיאט אלבה בוויקישיתוף אינוצ'נטי אלבה auto-data.net/en/innocenti-elba "פיאט אלבה" (פורטוגזית) motor1.uol.com.br/news/119027/carros-para-sempre-fiat-elba-era-compacta-e-espacosa-mas-nao-fez-sucesso "פיאט אלבה" (פורטוגזית) quatrorodas.abril.com.br/noticias/grandes-brasileiros-fiat-elba "פיאט אלבה" (פורטוגזית) jornaldocarro.estadao.com.br/fanaticos/fiat-elba-o-carro-do-impeachment-de-collor "פיאט אלבה", 5 דלתות - תמונה kbb.com.br/fiat/elba
מתי כספי שר סשה ארגוב

מתי כספי שר סשה ארגוב הוא האלבום השישי של המוזיקאי והזמר הישראלי מתי כספי, שיצא בשנת 1982. אלבום זה הוא שיתוף הפעולה הראשון מתוך שני אלבומים בין המלחין סשה ארגוב, כאשר האלבום השני, "מתתיהו ואלכסנדר" יצא שנתיים מאוחר יותר (ב-1984), ושני האלבומים יצאו לאחר מכן יחד באלבום כפול ב-1990. צמד אלבומים זה הוא בין היחידים בקריירה של כספי אשר הוא המבצע את השירים ולא המלחין בהם. המוזיקה לשירים הולחנה על ידי סשה ארגוב. מתי כספי - עיבודים, פסנתר, פסנתר חשמלי, קלרינט, בס, תופים, גיטרות, קולות ליווי, מנדולינה, אקורדיון יוריק בן דוד - הפקה אתי אנטה - ניהול הפקה יעקב מורנו - הקלטות, מיקס אורית זולוטוב - עוזרת הקלטה עודד קליין - צילומים לכריכה מנחם רגב - עיצוב גרפי מתי כספי שר סשה ארגוב באתר הרשמי של מתי כספי בן שלו, מתי כספי נזכר בפגישתו הראשונה והמגומגמת עם סשה ארגוב, באתר הארץ, 16 בפברואר 2011
פלאנודונטה

פלאנודונטה (שם מדעי: Palaeanodonta) הוא ענף של יונקים פרהיסטוריים בעלי שליה מהקבוצה פריה, בה נכללים הטורפים והפנגולינאים המודרניים וכן הקראודונטים הטורפים. קבוצה זו נחשבת לקבוצת מעבר בין שני הסדרות, אך יש חוקרים המשייכים אותה לסדרת הפנגולינאים (Pholidota). לצידם הם משויכים לקבוצה פוליודונטמורפה. המאובנים של בני קבוצה זו התגלו מאמצע הפלאוקן עד לתחילת האוליגוקן, כשמרביתם התגלו באמריקה הצפונית, במזרח אסיה ובאירופה. הם נכחדו עד לתחילת המיוקן, אולי עם התייבשות הסביבה ושינויי אקלים גדולים. מינים אלה היו קטנים יחסית, לא עלו על 50 סנטימטרים באורכם שדמו באורח חייהם לארמדילים. הם היו שוכני קרקע ברובם והיו בעלי גולגולות רחבות, ובהם ניבים חדים וחזקים כמו לכלבים, אשר במשך הזמן התנוונו. מבנה השיניים לא התאים לאכילת בשר, והם היו אוכלי חרקים, אך לא מותאמים לחלוטין לאכילת נמלים כמו הפנגולינים. ייתכן שהיו מתחפרים באדמה תוך שימוש בטפריהם הגדולות. תת-סדרה פלאנודונטה (Palaeanodonta) סוג Arcticanodon סוג Melaniella סוג Molaetherium סוג Amelotabes משפחה Escavadodontidae סוג Escavadodon משפחה Epoicotheriidae סוג Alocodontulum סוג Auroratherium סוג Pentapassalus סוג Dipassalus סוג Tetrapassalus סוג Epoicotherium סוג Tubulodon סוג Xenocranium משפחה Metacheiromyidae סוג Propalaeanodon סוג Palaeanodon סוג Brachianodon סוג Mylanodon סוג מטצ'ירומיס (Metacheiromys) משפחה Ernanodontidae סוג ארננודון (Ernanodon) מדיה וקבצים בנושא פלאנודונטה בוויקישיתוף